
	[bookmark: nev]RUPARCSICS JUDIT CSILLA
pszihe@gmail.com
Európai szociálpolitikák
MA, 3. félév
Partiumi Keresztény Egyetem

	
[bookmark: _GoBack]






Témavezető:
	Dr. Székedi Levente
egyetemi adjunktus, RO PKE




A testmozgáshoz, sporthoz és testneveléshez való társadalmi viszonyulás

Hol helyezkedik el a sport a mindennapok értékrendjében? Hogyan látjuk az iskolai testnevelést?
Jelen dolgozat a sport iránti elkötelezettségből született, abból a meggyőződésből, tapasztalatból,
hogy a rendszeres testmozgás, olyan attitűdök, készségek tanulásához, internalizálódásához járul
hozzá, amelyek lényegesek az egészséges életmód szempontjából. A sport elfogadásra, önmagunk
és mások megbecsülésre, tiszteletre, a csapatmunka fontosságára tanít, állhatatossá, kitartóvá tesz,
növeli a tűrőképességet, problémamegoldó készséget. Ahhoz, hogy ezen készségek kialakuljanak és
egy életen át tartsanak, nagy felelősség hárul az iskolai testnevelés tanítására.
A kutatás egyik célkitűzése a sporthoz, testmozgáshoz fűződő szokások feltérképezése volt,
nevezetesen az, hogy van-e helye és ha igen, hol helyezkedik el a sporttevékenység a mindennapok
értékrendjében? Legtriviálisabb kérdése, ami egyben a legégetőbb is, az, hogy sportolunk-e vagy
sem. Az európai statisztikai adatok azt mutatják, hogy kevesen és keveset sportolnak. Romániában
a 15 év feletti népesség 4,9%-a végez valamilyen testmozgást hetente egyszer, a magyarországi
adat, 33,5%, közelít az európai átlaghoz, melynek mutatója 42,8%, az EU országaiban 2014-ben az
Európai Egészségügyi Interjú Felmérés (EHIS) eredményei alapján összeállított és az Eurostat által
rendelkezésre bocsájtott statisztikai adatok szerint (Európai Unió, 2018) (Katarzyna, 2020).
Az online felületen lekérdezett, LimeSurvey rendszerben szerkesztett, 21 kérdést tartalmazó
kérdőív1
415 embert ért el. A válaszok többsége Romániából és Magyarországról érkezett, de
kaptunk visszajelzést Szerbiából, Ausztriából, Svájcból, Németországból, Olaszországból,
Belgiumból, Svédországból, Portugáliából, sőt Kanadából is. Az adatok feldolgozása PSPP szoftver
felületen történt, a grafikonok Mikrosoft Office Excel segítségével készültek. Kiindúló pontként, a
vonatkozó szakirodalom tükrében három hipotézist fogalmaztunk meg, melyek közül az első nem
bizonyult igaznak, jelen kutatás adataiból az derül ki, hogy az életkor nem befolyásolja lényegesen
a sportolási kedvet.
A második hipotézis úgy szólt, hogy a sportolási szokásokban eltérés mutatkozik a település típusok
szerint. A kutatásban nyert adatok eredményei igazolják e feltevést, a fővárosban és
nagyvárosokban élők nagyobb százaléka döntött úgy, hogy sportol.
Harmadik hipotézisünk is igazolódott, a testnevelés órákat a válaszadók többsége pozitívan
értékelte.



